ОПШТИНСКО ВЕЋЕ ОПШТИНЕ ГАЏИН ХАН на основу 44. Закона о црквама и верским заједницама („Сл. гласник РС“, бр. 36/2006) и члана 12. Правилника о критеријумима, мерилима, условима, начину и поступку доделе средстава за реализовање пројекта цркава и верских организација бр. 06-110-132/20-III од 13.03.2020.год., коначне Одлуке Комисије за расподелу средстава удружењима грађана**,** црквама и верским организацијама за територију општине Гаџин Хан бр. 400-598/21-IV од 24.08.2021. године, на својој 41. (четрдесетпрвој) седници, одржаној 15.10.2021. године, доноси

**РЕШЕЊЕ О**

**ДОДЕЛИ СРЕДСТАВА ЗА РЕАЛИЗОВАЊЕ ПРОЈЕКАТА И ПРОГРАМА ЦРКАВА И ВЕРСКИХ ЗАЈЕДНИЦА**

**I** Расподељују се средства за реализовање пројеката и програма цркава и верских заједница у износу од 500.000,00 динара.

**II** Средства из става I ове одлуке расподељују су на следећи начин:

-СРПСКОЈ ПРАВОСЛАВНОЈ ЦРКВИ-ЦРКВЕНА ОПШТИНА БРЕСТОВАЦ додељује се износ од 100.000,00 дин. за радове на изградњи цркве у Топоници;

-СРПСКОЈ ПРАВОСЛАВНОЈ ЦРКВИ-ЦРКВЕНА ОПШТИНА ЗАПЛАЊСКА додељује се износ од 400.000,00 дин. за текуће поправке цркава на територији општине Гаџин Хан.

**III** Ово решење доставити црквеним општинама из става II диспозитива овог решења и објавити на интернет страници општине Гаџин Хан,

***Образложење***

Буџетом општине Гаџин Хан за 2021.годину за реализовање пројеката и програма цркава и верских заједница предвиђена су средства у износу од 500.000,00 динара.

Комисија за расподелу средстава удружењима грађана**,** црквама и верским организацијама за територију општине Гаџин Хан је дана 29.04.2021.год. расписала конкурс за расподелу средстава црквама и верским оргаизацијама које делују на територији општине Гаџин Хан.

На јавном конкурсу за доделу средстава благовремено су се пријавиле СРПСКА ПРАВОСЛАВНА ЦРКВА-ЦРКВЕНА ОПШТИНА БРЕСТОВАЦ и СРПСКА ПРАВОСЛАВНА ЦРКВА-ЦРКВЕНА ОПШТИНА ЗАПЛАЊСКА.

# Комисија за расподелу средстава удружењима грађана, црквама и верским организацијама за територију општине Гаџин Хан је поштујући критеријуме и услове прописане Правилником а на основу поднетих пријава на конкурс приступила оцени поднетих пријава.

# Комисија је дана 09.08.2021.год, донела предлог Одлуке о избору пројекта/програма, доставила гa учесницима конкурса и објавила на интернет страници општине Гаџин Хан.

На предлог одлуке учесници конкурса су имали право приговора у року од 5 дана од дана достављања истoг. У остављеном року није било пригoвoрa те је одлука постала коначна. На основу коначне одлуке у складу са Правилником донето је решење као у диспозитиву.

ОПШТИНСКО ВЕЋЕ ОПШТИНЕ ГАЏИН ХАН

Број:06-595-1/21-III

У Гаџином Хану, 15.10.2021.године ПРЕДСЕДНИК

Милисав Филиповић